Muna nzenza za vita   Iwaka mwa kala Nkombo muna buka kiau, mana kayiswa vena yanzala e kolo avingilanga mfumu buka kia tambula nzenza keza song' e fulu a fwete kosoka. A wonsono ma ntelama ye mokena mu zayan' e mavimpi, wau a mokenanga, va yiza viokela nkento mosi ye matiti m'andi mu kwenda mo loza kuna fuku. E kolo kiokio vingidingi fulu ya vwandiswa; Nkombo wa mona nkento wa yenda loza matiti ma sangana ye nsaki, wa nlanda ye kuna fuku; wau nkento ka loze matiti, Nkombo nana ka kala wa toma vwata mu ki mfumu, wa yantika dia matiti momo masangana ye   nsaki. Ndonga  ya kendalala ye mona nsoni mu mavangu ma veng'e Nkombo mu lumbu kia nkembo mu lembi vingila ka koteswa ye vwandiswa ku meza ma luzitu ka kubikilu.